Na temelju članka 35. Zakona o lokalnoj i područnoj (regionalnoj) samoupravi ("Narodne novine" br. 33/01., 60/01., 129/05., 109/07., 36/09., 125/08., 36/09., 150/11., 19/13. - službeni pročišćeni tekst, 144/12., 137/15. - službeni pročišćeni tekst, 123/17., 98/19., 144/20.) članka 49. stavka 4., članka 51. stavka 5. i članka 62. stavka 5. Zakon o zaštiti životinja ("Narodne novine" br. 102/17., 32/19.), članka 40. Statuta Grada Delnica (Službene novine Grada Delnica br. 2/21), Gradsko vijeće Grada Delnica na sjednici održanoj \_\_\_\_\_\_\_\_\_\_\_ 2024. godine donijelo je

**ODLUKU O DRUGIM IZMJENAMA I DOPUNAMA ODLUKE O UVJETIMA I NAČINU DRŽANJA KUĆNIH LJUBIMACA I NAČINU POSTUPANJA S NAPUŠTENIM I IZGUBLJENIM ŽIVOTINJAMA I DIVLJIM ŽIVOTINJAMA**

**NA PODRUČJU GRADA DELNICA**

**Članak 1.**

U glavi Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama i divljim životinjama na području Grada Delnica (Službene novine Grada Delnica 4/18, 3/20) iza brojki: „102/17“ dodaje se zarez i brojke: „32/19“.

**Članak 2.**

Članak 3. stavak 1. točka 4. mijenja se i glasi:

„označiti psa injektibilnim transponderom u skladu s člankom 70. Delegirane uredbe (EU) 2019/2035 prije premještanja u svrhu promjene vlasništva, a najkasnije 90 dana od dana štenjenja“

U stavku 1. iza točke 9. dodaje se točka 10. koja glasi:

„pse redovno cijepiti protiv bjesnoće sukladno Zakonu o zdravlju životinja ("Narodne novine" br. 152/22., 154/22.)“

**Članak 3.**

U članku 13. iza riječi „psima“ dodaju se riječi: „("Narodne novine" br. 117/08., 102/17.).“

**Članak 4.**

Članak 16. mijenja se i glasi:

„Izvođenje opasnog psa na javne površine dopušteno je jedino s brnjicom i na povodcu, od strane vlasnika i u skladu s komunalnim odredbama o uvjetima i načinu držanja pasa“

**Članak 5.**

Članak 17. mijenja se i glasi:

„Pri sumnji da se radi o opasnom psu, komunalni redar je ovlašten nakon očitanja mikročipa te uvidom u Upisnik pasa (preko računalne aplikacije Lysacan) utvrditi je li isti upisan kao opasan pas.“

**Članak 6.**

Članak 18. mijenja se i glasi:

„Uzgoji kućnih ljubimaca namijenjenih prodaji ne mogu započeti obavljati djelatnost bez rješenja o registraciji uzgoja koje donosi nadležno tijelo.“

**Članak 7.**

Iza članka 19. dodaje se članak 20. koji glasi:

„Na području Grada Delnica propisuje se trajna sterilizacija kao obvezan način kontrole razmnožavanja isključivo izgubljenih i napuštenih pasa i mačaka.“

**Članak 8.**

Članak 29. stavak 6. točka 2. mijenja se i glasi:

„posjednik nije označio psa injektibilnim transponderom u skladu s odredbama članka 70. Delegirane uredbe (EU) 2019/2035, odnosno članka 66. stavka 1. Zakona o zdravlju životinja ("Narodne novine" br. 152/22., 154/22.).“

U članku 29. stavku 6. iza točke 11. dodaje se točka 12. koja glasi:

„posjednik nije psa redovito cijepio protiv bjesnoće.“

**Članak 9.**

U članku 31. stavku 3. riječi: „500 kuna“ zamjenjuju se riječima: „70,00 eura“.

U stavku 3. točke 16., 17., 18., 19., 27. i 28. brišu se.

**Članak 10.**

Odluka o II. Izmjenama i dopunama Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama i divljim životinjama na području Grada Delnica stupaju na snagu osmog dana od dana objave u „Službenom novinama Grada Delnica“.

KLASA: 322-01/18-01/03

URBROJ: 2170-6-4-8-24-7

Delnice, \_\_\_\_\_\_\_\_2024. godine

**GRADSKO VIJEĆE GRADA DELNICA**

**Predsjednica**

**Ivana Pečnik Kastner**

**Obrazloženje**

U skladu s izmjenama i dopunama Zakonskih propisa na temelju kojih je donesena Odluka o uvjetima i načinu držanja kućnih ljubimaca i načinu postupanja s napuštenim i izgubljenim životinjama i divljim životinjama na području Grada Delnica (Službene novine Grada Delnica 4/18, 3/20), donosi se Odluka o drugim izmjenama i dopunama Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama i divljim životinjama na području Grada Delnica.

Sukladno izmjenama Zakona o zaštiti životinja ("Narodne novine" br. 102/17., 32/19.), radi se ispravak **glave** odluke te se dodaje novi broj „Narodnih novina“.

U skladu s donošenjem novog Zakona o zdravlju životinja ("Narodne novine" br. 152/22., 154/22.) od 28. prosinca 2022.g., te sukladno članku 70. Delegirane uredbe (EU) 2019/2035 radi se usklađenje **članka 3. stavke 1. točaka 4. te se dodaje točka 10..**

U **članku 13**. dodaje se broj odgovarajućih Narodnih novina.

**Članak 16.** se prilagođava odredbama Pravilnika o opasnim psima ("Narodne novine" br. 117/08., 102/17.) u dijelu gdje se navodi dopuštenje izvođenja opasnog psa na javne površine jedino vlasniku psa.

**Članak 17.** se mijenja, te se izbacuje obaveza vlasnika da prilikom izvođenja opasnog psa na javnu površinu sa sobom nosi potvrdu kojom se potvrđuje da su nad psom provede sve mjere propisane Pravilnikom o opasnim psima ("Narodne novine" br. 117/08., 102/17.).

**Članak 18.** se usklađuje s odredbama Zakona o zaštiti životinja ("Narodne novine" br. 102/17., 32/19.)

Dodaje se **članak 20.** kojim se propisuje trajna sterilizacija kao obvezan način kontrole razmnožavanja isključivo izgubljenih i napuštenih pasa i mačaka na području Grada Delnica.

U sklad s izmjenama članka 3. Odluke radi se usklađenje **članka 29. stavke 6. toče 2.** te se **dodaje točka 12..**

**Članak 31. stavak 3.** se mijenja sukladno odredbama članka 33. Prekršajnog zakona ("Narodne novine" br. 107/07., 39/13., 157/13., 110/15., 70/17., 118/18., 114/22.) te se iznos kazne za prekršitelje koji postupaju protivno odredbama Odluke povisuje na 70,00 €.

**U članku 31. stavku 3. točke 16., 17., 18., 19., 27. i 28.** se brišu.

Za provedbu ove Odluke nije potrebno osigurati sredstva u proračunu Grada Delnica.

Slijedom navedenog, Odluka o II. izmjenama i dopunama Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama i divljim životinjama na području Grada Delnica se dostavlja Gradskom vijeću na razmatranje i usvajanje.